burgasdotpro/wikipedia huggingface dataset:
Majkop

Majkop (; ) je hlavné mesto Adygejskej republiky na juhu Ruska, na pravom brehu rieky Bélaja (prítok rieky Kubáň). Žije tu 153 468 obyvateľov (2008), z toho približne 72,5 % ruskej národnosti. Hospodárstvo je zamerané najmä na strojárstvo, ťažbu ropy a potravinársky priemysel. Obsluhujú ho dve letiská: Majkop a asi 7 km vzdialené letisko Chanskaja.
Dejiny.
Majkop bol založený 25. mája 1857 ako vojenská pevnosť. Stopy najstaršieho osídlenia sa našli v podobe bohatého pohrebiska z obdobia eneolitu.
V roku 1970 získal štatút mesta a o rok neskôr bol vytvorený erb. V roku 1911 tu bolo objavené ložisko ropy a mesto zažilo svoj najväčší rozvoj. Po Revolúcii v roku 1918 bolo mesto oslobodené bielogvardejcami, ktorí tu boli až do roku 1920. V roku 1936 sa stal centrom Adygejskej oblasti. Počas Veľkej vlasteneckej vojny bol okupovaný od 9. augusta 1942 do 29. januára 1943, kedy bol oslobodený Červenou armádou. Od roku 1990 je hlavným mestom Adygejskej republiky.
Obyvateľstvo.
Majkop má 153 468 obyvateľov (2008). Podľa sčítania v roku 2002 tvorili Rusi 72,59 %, Adygejci 16,65 %, Arméni 2,99 % a Ukrajinci 2,52 %.
Serhij Eduardovyč Stachovskyj

Serhij Eduardovyč Stachovskyj (; 6. január 1986, Kyjev) je súčasný ukrajinský profesionálny tenista. Počas svojej kariéry vyhral 4 turnaje ATP v dvojhre a 2 turnaje vo štvorhre.
Cauchyho rovnica dynamickej rovnováhy

Cauchyho rovnica dynamickej rovnováhy je parciálna diferenciálna rovnica ktorá vychádza zo zachovania hybnosti v kontinuu. Platí pre transport hybnosti v ľubovoľnom kontinuu, kde sa neuplatňujú relativistické javy.
kde formula_2 je hustota kontinua, formula_3 je tenzor napätia, a formula_4 je vektor objemových síl, obvykle predstavovaných gravitáciou. formula_5 je vektorové pole rýchlostí kontinua a má za premenné čas a súradnice systému.
Po rozložení tenzora napätia na izotropnú a neizotropnú časť, dostaneme:
kde formula_7 je tenzor viskózneho (tangenciálneho) napätia a formula_8 je tlak (normálové napätie). 
Všetky rovnice popisujúce nerelativistické kontinuum vychádzajú z Cauchyho rovnice dynamickej rovnováhy. Cauchyho rovnica dynamickej rovnováhy je jednou zo základných rovníc popisujúcich transportné fenomény. Pri praktickom použití narážame na prekážky – analytické vyjadrenie tenzora napätia je zolžité, alebo neznáme, preto sa rovnica priamo nepoužíva. Po dosadení patričného vzťahu pre viskozitu dostaneme Navier-Stokesovu rovnicu. 
Pokiaľ je kontinuum ideálne (napätie je predstavované len tlakom), 
v stacionárnom stave formula_9 
a mimo gravitačného pôsobenia (formula_10) dostaneme rovnicu: 
Táto rovnica je Bernoulliho rovnica v diferenciálnom tvare a po integrácii dostaneme konvenčný tvar:
Vidíme tak, že Bernoulliho rovnica je dôsledkom zachovávania hybnosti v sústave, ak vyhovuje niektorým zjednodušeniam.
Odvodenie Cauchyho rovnice.
Napíšeme si Zákon sily pre element objemu V, ak formula_13 je plocha, ktorá ho obopína: 
Po aplikácii Gaussovej-Ostrogradského vety a sčítaní všetkých zložiek dostaneme
Keďže vektorové pole rýchlosti formula_17 je závislé od polohy aj od času, derivuje sa zložená funkcia: 
Po dosadení do odvodenej rovnice zachovania:
Q.E.D.
Diego Junqueira

Diego Junqueira (* 28. december 1980) je súčasný argentínsky profesionálny tenista.
Michał Przysiężny

Michał Przysiężny (* 16. február 1984, Głogów) je bývalý poľský profesionálny tenista.
Majkop (letisko)

Majkop je letisko mesta Majkop v Adygejskej republike Ruska. 
Je schopné prijímať lietadlá Tupolev Tu-134, Antonov An-12, Iliušin Il-18 a všetky väčšie lietadlá a vrtuľníky. Nedostatkom letiska je nespevnená pristávacia plocha, v dôsledku čoho môže prijímať turbínové lietadlá iba za suchého počasia. Preto nemá letisko Majkop veľké perspektívy do budúcnosti a jeho funkciu preberá letisko Chanskaja.
Gyrifikácia

Gyrifikácia je embryonálny proces, pri ktorom dochádza k tvorbe mozgových gyrov - závitov. U človeka začína v 22. týždni a konči sa v 40. týždni vnútromaternicového vývinu. V tomto čase už počet závitov a zárezov zodpovedá dospelému mozgu.
Poruchy gyrifikácie sú závažným poškodením mozgu, ktoré majú za následok potrat, mentálne poruchy a epilepsiu.
Poruchy myelinizácie

Poruchy myelinizácie sú rozsiahlou skupinou vrodených a získaných chorôb, ktorých podstatou je oneskorená alebo narušená myelinizácia v rámci embryonálneho a skorého postnatálneho vývinu mozgu. Myelinizácia je energeticky vysoko náročný proces a preto mozgová hypoxia (nedostastok kyslíka v mozgu) postihuje najmä tie štruktúry kde myelinizácia prebieha najintenzívnejšie.
Základnou diagnostickou zobrazovacou metódou porúch myelinizácie je magnetická rezonancia. Nemyelinizovaná biela hmota totiž obsahuje väčšie množstvo vody a menšie množstvo lipidov v porovnaní s myelinizovanou, čo umožňuje ich vzájomné odlíšenie (nemyelinizovaná biela hmota má vyššiu signálovú intenzitu v T2 vážení a nižšiu v T1 vážení ako myelinizovaná). Vo veku do 2 rokov života je ideálnou zobrazovacou sekvenciou IR (T1 vážený obraz), neskôr sekvencia FLAIR (T2 vážený obraz).
Posúdenie nie je jednoduché, a to najmä v prípade vyjadrenia sa k oneskoreniu fyziologickej myelinizácie - tento proces je totiž prirodzene variabilný a niekedy je potrebné sledovanie zmien v dlhšom časovom období na potvrdenie alebo vylúčenie poruchy. Orientačne by mal stav myelinizácie v T1 vážení v prvom roku života a v T2 vážení v druhom roku života zodpovedať obrazu dospelého mozgu.
Adygejsk

Adygejsk (; adygejsky: "Адыгэкъалэ") je mesto v severozápadnej časti Adygejskej republiky na juhu Ruskej federácie. Leží neďaleko južných brehov Krasnodarskej vodnej nádrže.
Dejiny.
Adygejsk bol založený v roku 1969 ako "Adygejskij" kvôli výstavbe Krasnodarskej nádrže, boli sem presťahovaní mnohí z obyvateľov zaplavených území. Od roku 1976 má štatút mesta a bol premenovaný na "Teučežsk" (Теуче́жск), podľa adygejského národného básnika Cuga Teučeža (1855 – 1940). V roku 1992 dostal názov "Adygejsk".
Obyvateľstvo.
V roku 2007 malo 14 539 obyvateľov tridsiatich rôznych národností. Z nich najviac (77,48%) tvorili Adygejci a Rusi (18,59%). Veľká časť obyvateľov pracuje v Krasnodare.
Joseph Sirianni

Joseph Sirianni (* 17. január 1975) je súčasný austrálsky profesionálny tenista.
Desna (prítok Dnepra)

Desna je dlhá rieka. 
Pramení v Rusku a prechádza na Ukrajinu, kde sa zľava vlieva do Dnepru. Je jeho najdlhším a 2. najvýdatnejším prítokom a odvodňuje oblasť s rozlohou asi . Na Ukrajine je rieka široká 60 až , jej priemerná hĺbka sa pohybuje okolo . Priemerný prietok v jej ústí je /s. Rieka zamŕza začiatkom decembra, ľadová pokrývka sa topí začiatkom apríla. Splavná je od mesta Novhorod-Siverskij po ústie, na asi .
Bankovní institut vysoká škola

AMBIS vysoká škola vznikla ako prvá súkromná vysoká škola v Česku v roku 1999, pôvodne pod názvom "Bankovní institut vysoká škola". O dva roky neskôr vstúpila do vtedajšie BIVŠ nemecká vzdelávacia spoločnosť COGNOS AG. V rokoch 2002–2016 až pôsobila BIVŠ aj na Slovensku. Sídlo školy bolo v Banskej Bystrici. Regionálne konzultačné strediská BIVŠ bola v Liptovskom Mikuláši, Galante a Prešove. 
Na základe oprávnenia Ministerstva školstva SR z marca 2008 poskytovala BIVŠ akreditované vysokoškolské vzdelávanie v siedmich bakalárskych a dvoch magisterských študijných odboroch zameraných na oblasti bankovníctva, financií, manažmentu, informačných technológií, podnikania, poisťovníctva a verejnej správy.
Ukončenie činnosti na Slovensku.
Rozhodnutím Akreditačnej komisie Českej republiky Bankovní institut vysoká škola, zahraničná vysoká škola Banská Bystrica ukončila svoju činnosť na Slovensku akademickým rokom 2015/2016.
Z tohto dôvodu škola neprijímala záujemcov o štúdium na žiadnom z ponúkaných študijných programov. Poslední absolventi bakalárskeho štúdia mali možnosť pokračovať vo svojom štúdiu na Bankovní institut vysokej škole v Prahe alebo na partnerskej vysokej škole Hochschule Fresenius v Banskej Bystrici.
Anomália vody

Anomália vody je fyzikálna anomália, ktorá znamená, že voda má najväčšiu hustotu pri teplote približne 4 °C; jej hustota je vtedy 1000 kg na kubický meter.
Pri teplotách v rozsahu od 0 °C do 3,98 °C má voda "negatívnu tepelnú rozťažnosť" – jej objem sa s rastúcou teplotou zmenšuje a hustota sa zvyšuje. Na pozitívnu (ako má väčšina ostatných kvapalín a látok) sa jej tepelná rozťažnosť mení až po prekročení 3,98 °C, kedy sa hustota s ďalším rastom teploty znižuje a objem sa zväčšuje. Tieto údaje platia pre vodu zbavenú prímesí – teda destilovanú vodu. Rôzne prímesy môžu vlastnosti vody pri nízkych teplotách zmeniť.
Anomália umožňuje prežitie vodných ekosystémov v jazerách a rybníkoch v zimnom období. Pri dne nádrží sa pre jej najvyššiu hustotu nachádza práve voda s teplotou približne 4 °C, bližšie k hladine sa nachádza voda s nižšou (alebo vyššou) teplotou.
Japonská čerešňa (čaj)

Japonská čerešňa je voňavý zelený čaj. Jeho vôňa je vytvorená počas sušenia, keď sa prekladajú čajové listy kvetmi, čím zelený čaj nadobúda charakteristickú chuť a lahodnú vôňu.
Alatri

Alatri je mesto v provincii Frosinone (Valle Latina) v Taliansku. Leží asi 38 kilometrov severne od Neapola. Je známe svojou megalitickou akropolou.
Externé odkazy.
Oficiálna stránka
Attila Kaszás

Attila Kaszás (* 13. marec 1960, Šaľa – † 23. marec 2007, Budapešť) bol maďarský herec z Česko-Slovenska. Jeho kariéra bola v Maďarsku.
Život.
Narodil sa v Šali (Vlčany) v roku 1960 a svoje detstvo prežil vo Vlčanoch a v Komárne. Študoval na gymnáziu Hansa Selyeho v Komárne a od roku 1979 na dramatickom oddelení vysokej školy divadelného umenia v Budapešti. Absolvoval v 1983. Od 1984 do 1999 bol členom divadla drámy a komédie, neskôr bol voľný herec. Pôsobil v oblastných divadlách v Győri, Kecskeméte a Szegede. V roku 1990 dostal prestížne herecké ocenenie Mari Jászaiovej. Od roku 2003 bol hercom Národného divadla v Budapešti.
Zoznam piesní Karla Šípa

Toto je zoznam piesňovej tvorby ku ktorým napísal text alebo ktoré naspieval Karel Šíp.
Zoznam.
(h:/ ) - doteraz nezistený autor hudby
Gloria in Excelsis Deo

Gloria in excelsis Deo (v preklade „Sláva Bohu na výsostiach“) je po latinsky začiatok a názov prastarého a ctihodného hymnusu, ktorý sa spieva alebo recituje na eucharistických cirkevných bohoslužbách v nedele (okrem pôstnych a adventných), na slávnosti a sviatky. 
Text.
Latinský text
Preklad do slovenčiny
Vladislav II. (Valašsko)

Vladislav II. Valašský, Vladislav II. Dan alebo Vladislav II. († 22. júl 1456) bol knieža Valašského kniežatstva. Na trón sa dostal za pomoci sedmohradského vojvodu Jána Huňadyho, jeho okolnosti sú však neznáme. Hoci bol vazalom Uhorska a Jána Huňadyho a bojovali spolu v bitke na Kosovom poli proti Osmanskej ríši a Muradovi II., túto bitku sa mu s jeho pomocou nepodarilo vyhrať a spolu s Jánom Huňadym padol do srbského zajatia.
Toto využil Vlad III. Tepeş a vtrhol do Vlašského kniežatstva s 300 tisúcovou armádou Osmanskej ríše a obsadil jeho trón. Nie je dodnes známe prečo vládol iba jeden týždeň. 
Vláda Vladislava II. priniesla Valašskému kniežatstvu politickú a hospodársku stabilitu. Dňa 22. júla 1456 ho v boji muža proti mužovi zabil Vlad III., hoci na náhrobnom kameni má napisaný dátum 22. august 1456.
Gerd Achgelis

Gerd Achgelis (* 16. júl 1908, Brake, Nemecko - † 18. máj 1991, Hude) bol nemecký akrobatický pilot a podnikateľ. Lietať a pracovať ako akrobatický pilot začal v roku 1928.
V roku 1930 lietal hodinu nad Londýnom s letúnom dole hlavou. O rok neskôr sa stal majstrom Nemecka v akrobatickom lietaní.
Miesto hlavného skúšobného pilota vo firme Focke-Wulf v Brémach opustil v roku 1933.
V rokoch 1934 až 1936 bol majstrom sveta v akrobatickom lietaní.
V roku 1937 založil s Heinrichom Fockom firmu Focke-Achgelis, ktorá sa v Hoykenkampe venovala výrobe vrtuľníkov. Achgelis zalietaval prvé prototypy vrtuľníkov.
V roku 1938 podnikol turné po USA na ktorom predvádzal leteckú akrobaciu s letúnom Fw 56 A-I.
Giovanni Palatucci

Giovanni Palatucci (* 31. máj 1909, Montella, Taliansko - † 10. február 1945, KT Dachau, Nemecko) bol taliansky policajný dôstojník, právnik a bojovník proti nacizmu. Ako veliteľ polície vo Fiume zachránil tisíce Židov pred deportáciou do vyhladzovacích táborov. Zomrel v koncentračnom tábore Dachau. 
V roku 1990 mu "Komisia pre rozpoznávanie spravodlivých" pri pamätníku Jad va-Šem udelila čestný titul Spravodlivý medzi národmi. Cirkev otvorila proces jeho blahorečenia v roku 2002.
Georg Ludwig Carius

Georg Ludwig Carius (* 24. august 1829, Heidelberg, Nemecko – † 24. apríl 1875, Marburg) bol nemecký chemik.
Medzi rokmi 1850 a 1852 študoval pod vedením Friedricha Wöhlera v Göttingene a nasledujúcich 6 rokov bol asistentom Roberta Bunsena. Od roku 1865 bol riaditeľom Marburgerského Chemického Inštitútu (Marburger Chemischen Instituts) na Philippskej Universite v Marburgu. Je známy pre jeho štúdie oxidácie a práce na viacsýtnych kyselín.
Priestleyho medaila

Priestleyho Medaila je najvyššie ocenenie udeľované Americkou Chemickou Spoločnosťou (American Chemical Society) a je udeľovaná za významnú podporu v oblasti chémie. Cena bola založená v roku 1922, je pomenovaná po Josephovi Priestleym, objaviteľovi kyslíka, ktorý v roku 1794 emigroval do USA.
Ocenenie bolo prv udeľované každé 3 roky avšak od roku 1944 je udeľovaná každoročne.
Radu III.

Radu III., zvaný Pekný (po rumunsky: "Radu al III-lea cel Frumos") (* 1437/1439 - † 1475) bol knieža Valašského kniežatstva v rokoch 1462 - 1473, 1473 - 1474 a 1474 - 1475, vláda ktorého sa striedala s vládou Basaraba III. Starého.
Radu III. bol vazalom Osmanskej ríše (hoci sa vyhlásil za spojenca Uhorska) a obľúbenbcom Murada II.. U neho prežil vyše 20 rokov svojho života, počas ktorého konvertoval na islam. Za svojej vlády nadviazal kontakt s kniežaťom moldavského kniežatstva a svoju dcéru mu dal za manželku. Umrel v roku 1475 pravdepodobne na syfilis.
Unwritten

Unwritten je debutový album Natashy Bedingfield. Vyšiel v roku 2004 vo Veľkej Británii, Austrálii a v latinskej Amerike a v roku 2005 v USA. Prvá pieseň vydaná z tohto albumu sa volá „Single“. Do UK Singles Chart vstúpila na tretej pozícii a zostala tam 10 týždňov. Druhou piesňou je „These Words“, ktorá zaznamenala v Európe veľký úspech . Tento singel bol vydaný v auguste 2004 pre Európu a v máji 2005 pre Ameriku. „Unwritten“ je tretím singlom, bol vydaný v novembri 2004 vo Veľkej Británii a v máji 2005 ako druhý pre USA. Boli k nemu natočené 2 videoklipy. Prvá verzia bola natočená v roku 2004 v Británii a bola vysielaná medzinárodne (okrem USA) a druhá verzia, bola natočená v New Yorku (pre Ameriku). Obidve verzie boli vysielané aj v latinskej Amerike. Ďalším singlom v poradí bol „I Bruise Easily“ a „The One That Got Away“, ktorý vyšiel iba v Amerike.
Ženská štvorhra na ASB Classic 2009

Ženská štvorhra na ASB Classic 2009 sa hrala ako súčasť ASB Classic 2009 od 5. januára do 10. januára. Víťazkami sa stali Francúzka Nathalie Dechyová a Talianka Mara Santangelová, ktoré vo finále zdolali španielsky pár Nuria Llagosterová Vivesová a Arantxa Parrová Santonjová.
Menorca

Menorca je ostrov Španielska, druhý najväčší v súostroví Baleáry. Je dlhý približne a široký , má rozlohu . Žije na ňom približne 82 000 obyvateľov. Hlavným mestom je Mahon.
Basarab III.

Basarab III., zvaný Starý (po rumunsky: "Basarab al III-lea cel Bătrân") bol knieža Valašského kniežatsva v rokoch 1473, 1474, 1475 - 1476 a 1476 - 1477. Na trón sa dostal s pomocou panovníka moldavského kniežatstva Štefana III. Veľkého.
Basarab IV.

Basarab IV., zvaný Mladý alebo Dracula (po rumunsky: "Basarab cel Tânăr", "Basarab Ţepeluş") († 1482) bol knieža Valašského kniežatstva v rokoch 1477 - 1481 a 1481 - 1482.
Evanjelický posol spod Tatier

Evanjelický posol spod Tatier (EPST) je časopis evanjelickej cirkvi a. v. na Slovensku. Týždenník poskytuje informácie o dianí v cirkvi, podrobnejšie sa zameriava dianím vo všetkých seniorátoch, dištriktoch a podobne.
Pôvodne založený v roku 1910 Jurom Janoškom ako evanjelické periodikum pre stredné a východné Slovensko. Na západnom Slovensku bol od roku 1893 vydávaný evanjelický časopis Stráž na Sione. Od roku 1950, kedy časopis Stráž na Sione zanikol je Evanjelický posol spod Tatier vydávaný ako vnútromisijný časopis pre celé Slovensko. Pôvodne vychádzal ako dvojtýždenník, od roku 1946 ako týždenník.
Bernoulliho nerovnosť

Bernoulliho nerovnosť je využívaná pri dokazovaní zložitejších matematických viet. Samotná nerovnosť má tvar
formula_1
Dôkaz.
Dôkaz Bernoulliho nerovnosti nie je zložitý, vyžaduje základy dokazovania matematickou indukciou. V prvom kroku sa overí platnosť pre prvé prirodzené číslo formula_2. Dostaneme formula_3 čo je zrejme pravda. Indukčný predpoklad je teda platnosť
formula_4
po splnení už uvedených podmienok. V druhom kroku sa snažíme z pravdivosti (i) odvodiť platnosť
formula_5
Tvar nerovnosti (ii) možno prepísať na tvar
formula_6
Teraz je potrebné dokázať, že platí
formula_7
Po úprave dospejeme na tvar formula_8 odkiaľ už vidno, že pôvodná nerovnosť platí.
Použitie nerovnosti pri dôkazoch.
Príkladom, môže byť dôkaz o existencií limity postupnosti 
formula_9
pričom treba dokázať ohraničenosť a monotónnosť tejto postupnosti.
Vlad IV.

Vlad IV., zvaný Mních (po rumunsky: "Vlad Călugărul") (* 1425 - † 1495) bol knieža Valašského kniežatstva a syn Vlada II. Politiku orientoval a podriadil záujmom Osmanskej ríši. Počas jeho vlády turecký sultán uzákonil právo výberu kniežaťa Valašského kniežatstva. Sultán musel sprevádzať osmanskú armádu počas jej vojenského pochodu a Vlad IV. sa musel so svojím vojskom na oplátku zúčastniť každého boja proti panovníkovi moldavského kniežatstva, ktorý turecký sultán viedol.
Otakar Čičátka

Otakar Čičátka (iné zápisy: Otokar Čičátka, Ottokár Csicsátka; * 20. január 1914, Nové Zámky – ✝ 18. august 1993, Bratislava) bol slovenský sochár.
Pracoval ako sochár, figuralista, portrétista, monumentalista, je autorom mnohých sakrálnych plastík. V Nových Zámkoch má realizované diela na viacerých miestach. Je autorom plastiky na budove Mestského úradu a tzv. Domu Mier na Hlavnom námestí v Nových Zámkoch. Jeho dielom sú i dve ženské postavy v kinosále Kovaku. Vytvoril fontánu pred Domom služieb i súsošie rodiny pred železničnou stanicou v Nových Zámkoch. Zomrel v roku 1993 v Bratislave.
Julie Dittyová

Julie Dittyová (* 4. január 1979, Atlanta, Georgia, USA† 31. august 2021, Ashland, Kentucky) bola americká tenistka.
Daniel Padovský

Svätý Daniel Padovský († 168) je uctievaný ako diakon Svätého Prosdocima, prvého biskupa Padovy. Vraj židovského pôvodu, pomáhal Prosdocimovi, ktorý evanjelizoval severovýchodnú Navu. Daniel bol neskôr umučený. 
Danielove telesné pozostatky, prenesené 3. januára 1064, ležia v kostole Santa Sofia v Padove. 
Patronát.
Daniel je vzývaný ženami, ktorých manželia sú na vojne. Je takisto vzývaný počas pôrodu a podobne ako Anton Paduánsky, pri hľadaní stratených vecí.
Ulrich Ramé

Ulrich Ramé (* 19. september 1972, Nantes, Francúzsko) je francúzsky futbalový brankár pôsobiaci v klube FC Girondins de Bordeaux.
Palác Spišskej komory

Palác Spišskej komory je budova v Košiciach stojaca na Hlavnej ulici 68.
História.
Pôvodne išlo o meštiansky dom, neskôr sa tu usídlilo riaditeľstvo Spišskej komory. V roku 1934 bolo rozhodnuté o asanácii prevažnej časti budovy a výstavbe novej pre potreby finančného riaditeľstva. Projekt nového riaditeľstva vypracoval český architekt pôsobiaci v Košiciach Rudolf Brebta. Ten navrhol umiestniť fragment zo stredu pôvodnej budovy na severný okraj parcely nového paláca. 24. septembra 1935 bol v základoch zbúranej budovy objavený Košický zlatý poklad pozostávajúci z 2 920 kusov zlatých mincí, troch zlatých medailí a 590 gramovej renesančnej reťaze, ktorý tu pravdepodobne ukryli v 17. storočí, v období kuruckých povstaní, mešťania Košíc.
Poklad bol do roku 1970 súčasťou expozitáru Národného múzea v Prahe. Dnes je uložený v podzemnom trezore Východoslovenského múzea v Košiciach.
Bernard Lama

Bernard Lama (* 7. apríl 1963, Tours, Francúzsko) je bývalý francúzsky futbalový brankár. V roku 1998 získal s reprezentáciou Francúzska titul majstra sveta vo futbale, v roku 2000 titul majster Európy vo futbale.
Lolita Markovna Miľavská

Lolita Markovna Miľavská (, , rod. Horelyková (; ; * 14. november 1963, Mukačevo, Zakarpatská oblasť, ZSSR) je ruská speváčka, herečka, dramaturgička a režisérka ukrajinského pôvodu, známa pod umeleckým pseudonymom Lolita.
Životopis.
Lolita Miľavskaja sa narodila 14. novembra 1963 v Mukačeve v Zakarpatskej oblasti (Ukrajina). Jej otec – Mark Ľvovič Horelyk bol konferenciérom, matka – Alla Dmitrijevna Nikiforovová bola estrádna speváčka. Po ukončení školy zaslala prihlášku do tambovskej filiálky Moskovského inštitútu kultúry, špecializáciu "režisérstvo masových kultúrnych predstavení a osláv". V 1985 roku štúdium ukončila.
Už ako 16 ročná pracovala ako vokalistka u Iriny Ponarovskej. V 1987 roku založil Alexander Cekalo a Lolita skupinu Kabaret-duet Akademia (ru:Кабаре-дуэт «Академия»). Duo slávilo úspech do konca existencie. Počas existenie dua, Lolita vyprodukovala niekoľko albumov, odohrala niekoľko koncertov v SNŠ, Európe a USA. V 1993 na moskovskej televíznej stanici Kabaret (ru: Кабаре) začala vysielať program "TV pizza" (ru: TV-пицца). Na konci roku 1995 sa Lolita s Alexandrom stali vedúcimi projektu Ranná pošta (ru: Утренняя почта) na TV stanici ORT (hlavný TV kanál Ruska). Od 1997 roku viedli program "Dobré ráno, krajina" (ru: Доброе утро, страна) v televízii RTR. Viac než 10 rokov Lolita vystupovala s manželom Alexandrom Jevgenievičom Cerkalom. Niekoľko mesiacov po rozvode Lolita porodila dcéru Evu.
Na jar 2000 Lolita začína sólovú kariéru piesňou Kvietočky (ru: Цветочки). V januári 2001, vychádza rovnomenný album, predany v náklade pol milióna kópií. Po poldruha roku vychádza druhý album podporený programom Show rozvedenej manželky (ru: Шоу разведенной женщины) (RTR). Abum prelomil predajnú hranicu 300 tisíc kópií. 
Od 4. októbra 2002 Lolita účinkuje ako "Mama" v muzikáli Chicago. V rokoch 2005 – 2007 moderovala program Bez komplexov (ru: Без комплексов). Rovnako v roku 2005 vydala tretí album Formát (ru: Формат), v náklade 700.000 kópií. 
V roku 2007 vydala súčasne dva albumy Neformat (ru: Неформат), Orientácia sever (ru: Ориентация север) a tiež singel Ukázalo sa, ste moja slabosť (ru: Оказалось, Вы моя слабость). V roku 2008 vydáva ostatný album Fetiš (ru: Фетиш) ktorý narazil na zásah cenzúry proti erotickej fotosérii ktorá sprevádzala obal albumu. Z týchto dôvodov vydala Lolita novú sériu albumu, ktorý už obsahuje pieseň Прощай, оружие! z autorskej dielne Eleny Kiper.
V septembri 2008 sa stala členkou teamu pokračovania projektu televízie NTV Superstar.
V roku 2009 speváčka vydala súbor hitov Zapadnuté (ru: Запавшее), ktorý obsahuje nový singel Zastavte zem (ru: Остановите Землю). Tento hit sa okamžite po vydaní stal hymnou sexuálnych menšín.
Tvorba.
Diskografia.
'*' – ako členka dua Akademia
Laktáza

Laktáza (ß-galaktozidáza) je enzým, ktorý štiepi mliečny cukor – laktózu na jednoduché sacharidy D-glukózu a D-galaktózu. Chemické označenie laktázy je LCT alternatívne označenie LAC; LPH; LPH1. EC kód pre laktázu je 3.2.23. 
Najvyššia produkcia laktázy je v dojčenskom veku človeka. Potom prirodzene klesá. Nedostatočná tvorba enzýmu laktáza je asociovaná s pojmom intolerancie laktózy, alebo neznášanlivosti mliečneho cukru. 
Laktáza je komerčne vyrábaná z kvasníc ako napr. "Kluyveromyces fragilis" a "Kluyveromyces lactis " a húb "Aspergillus niger" a "Aspergillus oryzae". Účelom je hydrolyzovať laktózu v mlieku a mliečnych produktoch pre ľudí s intoleranciou laktózy. Takéto produkty majú znížený obsah laktózy a sú lepšie stráviteľné. Dostupné sú tiež výživové doplnky s aktívnym obsahom laktázy určené pre doplnenie laktázy počas konzumácie mliečnych výrobkov obsahujúcich laktózu. 
Laktáza sa často pridáva do zmrzlín a nanukov, keďže hydrolyzované mlieko má sladšiu, príjemnejšiu chuť pri zachovaní kalorickej hodnoty a tiež všetkých ostatných nutričných parametrov.
Ron Asheton

Ron Asheton (* 17. júl 1948, Washington D.C. – † január 2009, Ann Arbor, Michigan) bol americký skladateľ a gitarista. 
V roku 1967 založil so spevákom Iggym Popom, bubeníkom Scottom Ashetonom a basgitaristom Daveom Alexandrom rockovú skupinu The Stooges.
Hudobný magazín Rolling Stone ho zaradil v rebríčku "100 Greatest Guitarists of All Time" () na 29. miesto.
6. januára 2009 našli Ashetona mŕtveho v jeho dome v Ann Arbor, štát Michigan.
Povolanie (zamestnanie)

Povolanie (iné názvy: profesia, (trvalý) pracovný odbor, (trvalý) odbor pracovnej činnosti) je súhrn relatívne ustálených, kvalifikovane a systematicky vykonávaných činností, ktoré v značnej miere určujú spoločenské postavenie človeka. Výraz profesia zdôrazňuje, že je činnosť vykonávaná po odbornej príprave.
Povolanie predpokladá ovládanie určitých techník, pracovných operácií a manipulácií a príslušných teoretických poznatkov. Existuje niekoľko tisíc povolaní.
Základnými znakmi profesie (povolania) sú:
Typickými črtami profesie sú:
Aktualizmus

Aktualizmus môže byť:
Múzejník

Múzejník je pracovník v múzeu, ktorý prichádza do styku so zbierkami a ich správou a údržbou. Často je vzdelaním muzeológ.
Práca múzejníka zahrnuje obrovský komplex rozličných odborných, vedeckých, marketingových, manažérskych, ale aj pedagogických a popularizačných činností. Tento zamestnanec disponuje teoretickými a predovšetkým praktickými – muzeografickými znalosťami z oblasti ochrany kultúrneho dedičstva, tvorby a ochrany zbierok a fondov pamiatok, z metodiky konzervácie a reštaurovania pamiatok a ich sprístupnenia verejnosti. Absolvent tohto štúdia získa teoretické a metodické znalosti, ktoré mu umožnia uplatniť sa v múzeách a galériách rôzneho zamerania, vo sfére štátnej správy (ochrana štátom chránených pamiatok, ochrana životného prostredia) v masmediálnej sfére, v kultúrnych inštitúciách a v občianskych združeniach zameraných na ochranu kultúrneho a prírodného dedičstva, v historických, kultúrnych, prírodovedeckých a muzeologických pracoviskách na riadiacich postoch a v samospráve.
Profil muzeológie – absolvent štúdia získa rozsiahle teoretické aj praktické znalostí a zručností z oblasti, ako napr.: 
Taktiež si musí osvojiť metodické postupy a zásady príbuzných vedeckých disciplín akými sú napr.: 
Významnými muzejníkmi v minulosti u nás i v zahraničí boli napr.: Štefan Bolkay, Karol Brančík, Karol Cengel, Curt Jacobus Eisner, Imre Frivaldský, János Frivaldský, Emil Marie Hachler, Andrej Kmeť, Jozef Lukáš, Witold Niesiołowski, Iľja Okáli, Tivadar Ortvay, Ján Pável, Koloman Šándor, Mikuláš Valenčík, Tibor Weisz a mnohí iní.
Naklápací vlak

Naklápací vlak alebo vlak s naklápacou skriňou je dráhové vozidlo, ktorého skriňa sa naklápa do strany, čím sa eliminuje pôsobenie odstredivej sily pri prejazde oblúkom železničnej trate. Týmto spôsobom je možné dosiahnuť bezpečný prejazd oblúkom rýchlosťou až do 30 % vyššou voči súpravám s pevnou skriňou.
Týmto spôsobom je možné dosiahnuť zvýšenie rýchlosti vlakov bez nutnosti výstavby vysokorýchlostnej trate a zakúpenia vysokorýchlostných vlakov, ktoré sú cenovo náročnejšie.
Existujú 2 naklápacie systémy:
Pozn.: "Niektoré vlakové súpravy sú súčasne naklápacie i vysokorýchlostné. Vyplýva to z nasledujúcich šablón:"
Plymouth

Plymouth je názov
International Sydney

Sydney International (v minulosti aj Medibank International či Apia International Sydney) je profesionálny tenisový turnaj v Sydney, Austrália, každoročne usporiadaný na kurtoch s tvrdým povrchom v Sydney Olympic Park Tennis Centre v Homebush. Je súčasťou mužského okruhu ATP Tour a ženského okruhu WTA, muži aj ženy hrajú v rovnakom termíne.
Otvorené majstrovstvá Nového Južného Walesu sa po prvýkrát konali v roku 1885, je to druhý najstarší tenisový turnaj na svete po Wimbledone. Pravidelne sa hrá od roku 1935. 
Hlavným sponzorom je Medibank, rozpočet 484 750 USD pre mužov a 600 000 USD pre ženy.
Aktuálnymi víťazmi sú:
Medibank International 2009

Medibank International Sydney 2009 sa konal v dňoch 11. - 17. januára v austrálskom Sydney na otvorenom dvorci s tvrdým povrchom. Rozpočet turnaja mužov je 484 750 USD a turnaja žien 600 000 USD. Titul v dvojhre získal Argentínčan David Nalbandian, ktorý vo finále zdola Fína Nieminena. Bol to jeho 10. titul na okruhu ATP. Víťazmi mužskej štvorhry sa stali súrodenci Bob a Mike Bryanovci, ktorý vo finále zdolali najvyššie nasadený pár Daniel Nestor, Nenad Zimonjić. Turnajový titul v dvojhre žien získala Ruska Jelena Dementievová, ktorá vo finále zdolala krajanku Safinovú. Bol to jej 13. titul na okruhu WTA. Víťazkami štvorhry žien sa stali Tajwančanka Sie Šu-wej a Číňanka Pcheng Šuaj, ktoré vo finále zdolali francúzsko-austrálsky pár Nathalie Dechyová, Casey Dellacquová.
Víťazi.
Dvojhra mužov.
 David Nalbandian vs. Jarkko Nieminen 6-3, 6-79, 6-2
Dvojhra žien.
 Jelena Dementievová vs. Dinara Safinová 6-3, 2-6, 6-1
Štvorhra mužov.
 Bob Bryan / Mike Bryan vs. Daniel Nestor / Nenad Zimonjić 6-1, 7-63
Štvorhra žien.
 Sie Šu-wej / Pcheng Šuaj vs. Nathalie Dechyová / Casey Dellacquová 6-0, 6-1
Akútny zápal žlčníka

Akútny zápal žlčníka alebo akútna cholecystitída je náhle vzniknuté zápalové postihnutie žlčníka. Hlavnou príčinou vzniku akútnej cholecystitídy býva stagnácia žlče a toxické poškodenie sliznice žlčníka. Stagnácia žlče môže byť spôsobená upchatím žlčových ciest kameňom alebo blatom. Zápal môže byť spôsobený aj bakteriálnou infekciou, alebo obštrukciou d. cysticus zvonku.
Zobrazovacia diagnostika.
Metódou prvej voľby je ultrasonografia, ktorá dobre zobrazí známky zápalu (9095 percentná senzitivita, cca 80 percentná špecificita) aj prítomnosť žlčníkových kameňov (až 98 percentná senzitivita a špecificita). Hlavnými nálezmi je zhrubnutie steny žlčníka nad 3 mm, zväčšenie žlčníka (priemer nad 4 cm, dĺžka nad 10 cm), tekutina v okolí a bolestivosť pri cielenom tlaku sondy na oblasť žlčníka.
Alternatívou sú metódy nukleárnej medicíny (sledovanie vylučovania rádioizotopu pečeňou do žlčových ciest v čase – HIDA/DISIDA). Rtg snímka brucha, CT a ERCP sú doplnkové metódy.
Fermež

Fermež je upravený (sušený) ľanový olej, prípadne nariedený ľanový olej (napúšťacia fermež), používa sa na penetráciu (napúšťanie) dreva a betónu pod následné nátery farbou. 
Fermež slúži predovšetkým na napúšťanie savých podkladov, na zníženie savosti ďalších náterov a pre dobrú priľnavosť ďalších náterových vrstiev. Ako samostatný, finálny náter nie je vhodná aj keď zabraňuje prieniku vlhkosti do podkladu. Napúšťanie sa vykonáva bežnou aplikáciou - náterom, striekaním a pod.
Výroba.
Fermež sa vyrába zahrievaním ľanového oleja v medených, železných alebo hliniíkových kotloch bez prístupu vzduchu, pri teplote cca 300 °C, pokiaľ nedosiahne požadovanú hustotu 0,932-0,937 a bod topenia pod 18 °C. Takto pripravená fermež schne relatívne dlho. Pre zväčšenie vysychavosti sa pridávajú vysúšače tzv. sikatívy. 
Náhrady fermeže sa pripravujú miešaním pravej fermeže s menej kvalitnými olejmi napr. repkovým, bavlníkovým, kukuričnýmUpraviť zdroj alebo aj z rybieho tuku (tranová fermež). Umelá fermež je zmes roztokov kolofónie, živíc, solí (hlinitých, zinočnatých, horečnatých) a mastných kyselín v benzíne alebo benzole. 
Použitie.
Fermež ako prípravok sa vyrába z polotovaru ako roztok živice v liehu, benzíne, terpentínovom oleji a pod. Fermež sa používa na natieranie drevených, plechových alebo železných stavieb a stien v miestach kde sa vyskytuje veľa pár a vlhkosti. Výhodou natieranie fasád fermežou je, že fasáda je umývateľná vodou. Užíva sa aj na prípravu tlačiarenských farieb.
Rozdiel medzi čistou fermežou a napúšťacou fermežou je v tom, že napúšťacia fermež je nariedená lakovým benzínom, aby bola redšia a ľahšie penetrovala (vsakovala) do dreva.
Roman Kratochvíl

Roman Kratochvíl (* 24. jún 1974, Bratislava) je bývalý slovenský futbalový reprezentant, ktorý v súčasnosti hráva za ŠK Vrakuňa v IV. lige. Nastupuje na poste stredného obrancu alebo pravého krajného obrancu. Počas svojej seniorskej kariéry dosiaľ pôsobil v Interi Bratislava a v tureckých tímoch Denizlispor a Konyaspor. S Interom Bratislava získal v rokoch 2000 - 2001 dva majstrovské tituly a zároveň aj víťazstvá v Slovenskom pohári.
Za slovenskú reprezentáciu po prvýkrát nastúpil 3. marca 1999 v prípravnom zápase proti Bulharsku v Starej Zagore, v ktorom Slovensko podľahlo svojmu súperovi 0:2. Kratochvíl pri svojej premiére odohral celý druhý polčas. Počas svojej kariéry nastúpil celkovo v 35 reprezentačných zápasoch, v ktorých strelil jeden gól. Posledný raz si Kratochvíl obliekol najcennejší dres 11. októbra 2008 v kvalifikačnom stretnutí o postup na MS 2010 v Serravalle proti domácemu San Marínu. Kratochvílov pobyt na trávniku sa predčasne skončil v 72. minúte, kedy uvidel červenú kartu. Slováci napriek tomu zvíťazili na pôde súpera 3:1.
V dôsledku problémov so slabinami ukončil v roku 2009 vrcholovú kariéru v drese tureckého Konyasporu. Napriek údajnému záujmu viacerých prvoligových klubov z Turecka a Ruska sa Kratochvíl vrátil k futbalu v drese obnoveného FK Inter Bratislava, ktorého súčasťou sa stal v roku 2010. Ako kapitánovi sa mu vďaka trom postupom v priebehu štyroch rokov podarilo priviesť Inter až do III. ligy Bratislava.
Newgrange

Newgrange (írs. "Dún Fhearghusa") je mohyla v oblasti Brú na Bóinne v Írsku.
Po náhodnom objavení v roku 1699 miestnymi obyvateľmi bola považovaná za jaskyňu. Pripísali ju Keltom a pokladali ju za pohrebisko panovníkov kráľovstva "Tara", ktoré údajne vzniklo v prvých storočiach po Kristovi. Newgrange dokonca dávali do súvislosti so šachtovými hrobmi v Mykénach. V skutočnosti je podstatne staršie než Mykény, dokonca staršie než Stonehenge či pyramídy.
Newgrange, ktoré sa v írskej literatúre oslavuje ako sídlo Boynov, je megalitická chodbová hrobka pochádzajúca z polovice 3. tisícročia pred Kr. a zjavne poukazujúca na vysoko rozvinutú spoločnosť mladšej doby kamennej, ktorá vtedy v údolí rieky Boyne prežívala svoj rozkvet.
Chodba široká 0,9 metra a dlhá 16,7 metra, orámovaná a strážená veľkými monolitmi, vedie k centrálnej hrobke, ktorá má tri výklenky. Výška chodby pri vchode je 1,5 metra a až k hrobke sa zvyšuje na dvojnásobok. Hrobka a chodba sú zakryté kamenným návrším, ktoré pozostáva odhadom z 200 000 ton voľne naložených kameňov. Celá stavba bola starostlivo izolovaná proti prieniku vody a obklopená kruhom vztýčených balvanov.
Newgrange ponecháva mnoho otvorených otázok. Prečo sa v tak starostlivo vybudovanej hrobke uchovávali pozostatky iba piatich ľudí? Ako sem dopravili obrovské kamenné balvany, ktoré neboli rozdelené na viac kusov? Je možné, že sa do tejto krajiny dostali pohybom ľadovcov? Ako dlho stavba trvala a koľko ľudí sa na nej zúčastnilo? Niektoré kamene sú vyzdobené rôznymi geometrickými vzormi, ale prečo sú tieto vzory niekedy na miestach, kde ich za normálnych podmienok nevidno?
V inom bode je viac jasností. Archeológ z Newgrange profesor O’Kelly poukázal na to, že stavba je orientovaná tak, že svetlo vychádzajúceho slnka v čase zimného slnovratu dopadá na pozdĺžnu stranu chodby a do hrobky. Pravdepodobne už v čase budovania Newgrange svietilo Slnko na jeden vyzdobený kameň na vzdialenom konci hrobky.
Vchod bol pôvodne zakrytý kameňom, no starostivlo skonštruovaná škára v príkrove umožňovala, aby svetlo preniklo. Tento efekt možno pozorovať v období dvoch týždňov okolo zimného slnovratu. Niečo podobné je známe o pohrebisku Maes Howe na Orknejských ostrovoch.
Vznik mohyly sa odhaduje na obodbie 2700 pred Kr. Tam však hrob ožaruje zapadajúce zimné slnko. Význam slnka v Newgrange podporuje teóriu odvodenú z raných írskych písomností.
Pohrebisko sa dáva do súvislosti s naprirodzenými bytosťami, najmä s „bohom dobra“ menom Dagda, ktorého uctievali aj ako boha slnka.
Bez udania dôvodu

Bez Udania Dôvodu je piaty radový album skupiny Iné Kafe vydaný roku 2003. Je to jediný album s Janom Rozborom a bol posledným albumom pred ukončením činnosti v roku 2006. Celkovo je považovaný za najtvrdší počin skupiny.
Počas tvorby albumu bola nahratá aj pieseň „Keby prachy z neba padali“, na albume sa ale nakoniec neobjavila, keďže bola výrazne odlišná od zvyšku albumu. Bola vydaná až na kompilácii Najlepších 15 rockov v roku 2010.
Zoznam skladieb.
Hudba a texty - Vratko Rohoň, ak nie je uvedené inak.
Pozadie albumu.
Po predošlom úspechu sa skupina rozhodla vydať tvrdšie ladený album. Ako sama priznala chcela sa vrátiť ku svojim koreňom a spraviť album hlavne pre skalných fanúšikov, ktorý oddelí fanúšikov ich hudby od fanúšikov štýlu a módnej vlny vtedajšej hudobnej scény. Pôvodné demo k albumu bolo nahraté s bubeníkom Danom. Po jeho odchode kapela nacvičila skladby s novým bubeníkom Janom ktorý hral v skupine Vanilla Club. "Bez udania dôvodu" je zároveň jediný album v zostave Rohoň, Fóra, Rozbora. Koncepčne je album nahratý tak že jednotlivé skladby albumu sa zvukovo prelínajú. Čo znamená že ak poslucháč počúva album postupne každá skladba nadväzuje na predchádzajúcu. Na obale albumu je auto Gaz 24 Volga na pozadí panelákov v bratislavskej Petržalke. Jedná sa o auto ktoré v tom období používala skupina na dopravu na koncerty. V septembri 2003 sa Volga zároveň stala aj symbolickou krstnou mamou albumu. Na rozdiel od tradičného striekania šampanského na platňu sa kapela rozhodla že album prejde kolesom auta. Ku skladbám „Veľkou palicou III“, „Alibi“, „Krvavá blondína“ a „Spomienky na budúcnosť“ skupina natočila aj videoklipy. Album bol ocenený platinovou platňou za predaj. V decembri roku 2020 bol album vydaný na reedícii pod značkou Opus ako CD a LP.
Formentera

Formentera je ostrov v súostroví Pityuzy, ktorý patrí Španielsku a patrí do súostrovia Baleáry.
Je 19 kilometrov dlhý, má rozlohu a asi 7 500 obyvateľov. Ostrov je dosiahnuteľný iba loďou z ostrova Ibiza, preto ho navštevuje relatívne málo turistov. Ostrov je relatívne plochý a všetky miesta sú ľahko dosiahnuteľné na bicykli.
Islas Pitiusas

Islas Pitiusas alebo Pityuzy (šp. "Islas Pitiusas"; kat. "Illes Pitiüses", z gr. "πιτύα", "pitýa" - borovice) sú súostrovie Baleárskych ostrovov, ktoré pozostáva z ostrovov Ibiza a Formentera v Stredozemnom mori.
Nachádzajú sa približne juhozápadne od ostrova Malorka a okolo východne od Španielska (Cabo de la Nao, Alicante, Valencia).
Cabrera

Cabrera (lat. "Capraia") je jeden z menších ostrovov v súostroví Baleáry, ktorý patrí Španielsku, nachádzajúci sa južne od ostrova Malorka v Stredozemnom mori.
Je to najväčší ostrov malého súostrovia ostrovov a ostrovčekov, kam patria ešte ostrovy Estells de Fora, L'Imperial, Cabrera, Illa de ses Bledes, Na Redona, Conillera, L'Esponja, Na Plana, Illot Pla, Na Pobra, a Na Foradada.
Cabrera sa využívala ako pracovný tábor pre francúzskych zajatcov počas napoleonských vojen. Z 9 000 väzňov, ktorí sem boli poslaní, prežilo iba 3 600.
Peter Jakubička

 
Peter Jakubička (* 8. september 1985, Trnava, Slovensko) je slovenský futbalový obranca. V súčasnosti je hráčom ŠK Blava 1928 Jaslovské Bohunice, klubu pôsobiaceho v IV. lige skupina Severozápad.
Cesta I. triedy 35 (Česko)

Cesta I. triedy 35 je dôležitá česká cesta I. triedy, ktorá začína na poľských hraniciach a vedie cez Hrádek nad Nisou, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Třebovú, Mohelnici, Olomouc, Hranice, Valašské Meziříčí, Rožnov pod Radhoštěm a Bumbálku na slovenské hranice. 
V celej trase (s výnimkou úseku Hrádek nad Nisou - Liberec) je súčasťou európskej cesty 442. V budúcnosti by mala byť nahradená rýchlostnou cestou R35 s výnimkou úseku Lipník nad Bečvou - Bumbálka.
Európska cesta 442

Európska cesta 442 je medzinárodná cesta na území Česka a Slovenska.
Priebeh.
Vedie z Karlových Varov cez Ostrov, Klášterec nad Ohří, Chomutov, Most, Teplice, Děčín, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Třebovú, Mohelnice, Olomouc, Lipník nad Bečvou, Hranice, Valašské Meziříčí, Rožnov pod Radhoštěm a Bytču do Žiliny.
V úseku Karlovy Vary – Liberec vedie po českej ceste I/13, v úseku Liberec – Bumbálka po ceste I/35 (respektíve diaľnici D35), v úseku Bumbálka – Bytča po slovenskej ceste I/10 a zvyšný úsek po Žilinu vedie diaľnicou D1 a D3. Je dlhá 590 km.
DANIX

DANIX je linuxová distribúcia na Live CD, vytvorená českými vývojarmi predovšetkým pre české prostredie. Je vhodná pre začiatočníkov. DANIX vychádza z Debianu a usiluje sa o maximálnu možnú mieru kompatibility s ním.
Fantastické zvery a ich výskyt

Fantastické zvery a ich výskyt je povinnou učebnicou na Rokforte z fiktívneho sveta Harryho Pottera. Autorkou knihy je anglická spisovateľka Joanne Rowlingová. Kniha vyšla v roku 2001. Každou kúpu prispeje čitateľ na nadáciu "Comic Relief" ("Pomoc smiechom"), ktorá bola založená roku 1985 britskými komikmi. Získané peniaze budú poslané prostredníctvom medzinárodne uznávaných organizácii "Save the Children" (Zachráňte deti) a "Oxfam". Kniha mala obmedzený počet výtlačkov a u nás išlo z každého organizácii 10 Sk.
Ide o povinnú učebnicu pre 1. ročník Rokfortskej strednej školy čarodejníckej, ktorú napísal uznávaný biológ M.L.O.K. (Maurice Leonard Orlando Kornelius) Scamander s predslov Albusa Dumbledora a Harryho, Ronových a Hermioniných poznámok. Je potrebná k hodinám Obrany proti čiernej mágii a Starostlivosti o zázračné tvory.
Filmy.
17. novembra 2016 mal premiéru rovnomenný film o fantastických zveroch. Naplánované sú aj ďalšie štyri pokračovania.
Pretty Good Privacy

Pretty Good Privacy (PGP) () je počítačový program, ktorý umožňuje šifrovanie a podpisovanie. Je založený na algoritme RSA pre asymetrickú kryptografiu. Prvá verzia PGP bola uvoľnená Philom Zimmermanom v roku 1991. Ďalšie verzie boli vyvíjané Philom Zimmermanom i inými.
PGP malo taký vplyv, že bolo štandardizované, aby bola umožnená spolupráca medzi rôznymi verziami PGP a softvéru založeného na PGP štandarde. PGP bolo prijaté ako internetový štandard pod názvom OpenPGP. Na tomto štandarde je založený aj GnuPG (GNU Privacy Guard alebo tiež GPG), Hushmail, Veridis, Authora a iné.
Najčastejšie sa stretávame s použitím pri šifrovaní e-mailov. Pre tento účel existuje mnoho pluginov, ktoré umožňujú prácu s PGP vo väčšine e-mailových klientov.
Možnosti.
PGP umožňuje šifrovať a dešifrovať správy, digitálne ich podpisovať, overovať identitu odosielateľa (ak tiež používa PGP) a spravovať kľúče.
PGP pracuje tak, že šifra nepoužíva jeden, ale dva rôzne kľúče. Prvý slúži na šifrovanie a jeho výstupom je zašifrované správa. Tu možno prečítať (dešifrovať) len a len pomocou druhého kľúča. Tento spôsob, t. j. asymetrická šifra, má oproti tradičným (tzv. symetrickým) šifrám používajúcim rovnaký kľúč pre šifrovanie a dešifrovanie, jednu veľkú výhodu. Svoj šifrovací (verejný) kľúč môžete umiestniť na verejnom, ale dôveryhodnom mieste (napríklad osobná WWW stránka alebo kľúčový server), kde si ho každý môže skopírovať a zašifrovať ním utajovanú správu. Tú potom môže bez obáv poslať a bude mať istotu, že si ju môže prečítať len adresát, respektíve držiteľ súkromného (dešifrovacieho) kľúča. 
Okrem šifrovania správ rieši PGP aj problematiku ich autentickosti. Princíp je podobný ako v prípade šifrovania. Odosielateľ pripojí k správe špeciálne dodatok, ktorý sa jednocestne vygeneruje z textu správy pomocou niektorej z hašovacích funkcií. Tento dodatok, tzv. "message digest", zašifruje svojím súkromným kľúčom, čím vznikne elektronický podpis. Príjemca získa verejný kľúč odosielateľa, dešifruje priložený podpis a porovná ho s tým, ako by mal vyzerať podľa jeho výpočtu. Ak obidva výsledky súhlasia, možno správu považovať za overenú.
Musix GNU+Linux

Musix GNU+Linux je Live CD operačný systém pre procesory typu x86 založený na Knoppixe, Kanotixe a Debiane. Obsahuje zbierku softvéru na audio produkciu, grafický design, editáciu videa a základný balík všeobecných aplikácii. Zakladateľ projektu je Marcos Guglielmetti.
Musix GNU+Linux je jedna z mála distribúcii uznávaných Free Software Foundation za dôsledné dodržovanie zásad slobodného softvéru. 
Je vyvíjaný tímom ľudí z Argentíny, Španielska a Brazílie. Hlavným jazykom použitým v diskusii o vývoji a dokumentácii je španielčina; Musix má však užívateľskú komunitu v španielčine, portugalčine a angličtine.
Softvér.
Live CD systém má viac než 1359 softvérových balíčkov a beží priamo z CD/DVD bez nutnosti inštalácie na PC; je však možné ho inštalovať relatívne jednoducho, podobne ako Knoppix alebo Kanotix. Live DVD má 2279 softvérových balíčkov a podporuje 65 jazykov.
K programom patria: Rosegarden a Ardour pre hudobníkov; Inkscape pre vektorový dizajn a GIMP pre úpravu obrázkov; Cinelerra na editáciu videa a Blender na 3D animáciu.
Na Live CD je nainštalovaná aj menšia verzia KDE; Live DVD má jeho plnú verziu, podporujúcu viaceré jazyky.
Borsučí potok (prítok Železného potoka)

Borsučí potok je potok na Spiši, v západnej časti okresu Gelnica. Je to ľavostranný prítok Železného potoka, meria a je tokom VII. rádu.
Prameň.
Pramení vo Volovských vrchoch, v geomorfologickom podcelku Hnilecké vrchy, na juhovýchodnom svahu vrchu Sosničky () v nadmorskej výške cca , východne od obce Závadka.
Opis toku.
V pramennej oblasti tečie sprvu na juhozápad, potom sa na krátkom úseku stáča na juh, podteká cestu III. triedy Nálepkovo - Závadka a zľava priberá prítok z oblasti Smrečiny. Následne sa stáča, na strednom toku tečie smerom na juhozápad a južne od Závadky sa opätovne stáča severojužným smerom. Na dolnom toku preteká bralnatým úsekom na pravom brehu, vteká do intravilánu obce Nálepkovo, kde sa na jeho okraji (severozápadne od centra obce) vlieva v nadmorskej výške približne do Železného potoka.
Peptidová väzba

Peptidová väzba je druh chemickej väzby, pri ktorej sa viaže karboxylová skupina (–COOH) jednej molekuly s aminoskupinou (–NH2) druhej, prípadne aj tej istej molekuly za odštiepenia molekuly vody. V molekule vzniká kondenzáciou amidová (peptidová) skupina −CO−NH−.
Peptidovou väzbou sa viažu navzájom zvyšky dvoch alebo viacerých aminokyselín, pričom vznikajú peptidy (dipeptidy, tripeptidy, oligopeptidy až polypeptidy), ktoré sú základným stavebným reťazcom bielkovín.
ΜClinux

μClinux skracuje názov "MicroController Linux" a podľa oficiálnej webstránky je vyslovovaný ako "you see Linux" (teda nie so správnou výslovnosťou písmena μ). Je odnožou Linuxového kernelu pre microcontrollery bez MMU. Od verzie 2.5.46 integrovaný do hlavnej vývojovej vetvy. Projekt pokračuje vo vyvíjaní patchov a nástrojov pre microcontrollery.
Vývoj.
Pôvodne ho vytvorili D. Jeff Dionne a Kenneth Albanowski v roku 1998. Spočiatku bol cielený na Motorola Freescale DragonBall procesory na Linux kerneli 2.0.33. Po vydaní ich pôvodnej práce vznikla komunita vývojárov, rozširujúca μClinux pre novšie kernely a iné architektúry mikroprocesorov. Začiatkom roku 1999 bola pridaná podpora pre sériu procesorov Motorola Freescale ColdFire. Neskôr v tom roku tiež pribudla podpora procesorov s architektúrou ARM. 
Dnes sú k dispozícii porty pre kernely Linux 2.4 a Linux 2.6. μClinux nikdy nebol portovaný pre kernel 2.2.
Od verzie Linux kernelu 2.5.46 boli značné časti μClinuxu začlenené do hlavnej línie kernelov. Greg Ungerer, ktorý pôvodne μClinux portoval pre ColdFire procesory, pokračoval v údržbe a snažil sa zabezpečiť podporu 2.6 kernelu. V tomto ohľade μClinux už v podstate nie je oddelenou odnožou.
Projekt pokračuje vo vyvíjaní patchov a nástrojov pre využitie Linuxu na microcontrolleroch. Podporovaných je mnoho architektúr, a je na ňom založených mnoho produktov, ako routery, DVD a mp3 prehrávače, bezpečnostné kamery alebo VoIP telefóny.
Podporované architektúry.
K momentálne podporovaným patria
Súčasný stav.
Kvalita podporu je rôzna. Niektoré porty už nie sú aktívne vyvíjané. Vývoj pre niektoré architektúry sa odohral mimo komunity, väčšinou v komerčnom prostredí. Preto aj unifikované zdroje, ako napríklad uclinux.org, neposkytujú informácie o všetkých architektúrach.
V rámci projektu vznikla aj C knižnica nazvaná uClibc a "userland" (časť operačného systému, ktorá nepatrí ku kernelu). Tieto spolu môžu byť použité ako úplný operačný systém, zvaný "μClinux-dist".
Balík "μClinux-dist" obsahuje knižnice, aplikácie a nástroje. Prvýkrát bol vydaný Gregom Ungererom v roku 1999 pod menom "μClinux-coldfire". 
Utility userlandu obsahujú minimalistický HTTP server a shell. Tiež obsahuje mnohé open source balíky ako Samba a FreeS/WAN. 
Napríklad iPodLinux používa kernel μClinuxu, tak isto aj Matellom vyrábaný multimediálny prehrávač Juice Box, alebo známy port pre Nintendo DS, DSLinux, menej známy PlayStation port Runix a PlayStation Portable port.
Tiež bol použitý v miniatúrnych počítačoch Pictouxe a na Blackfine založený Minotaur BF537